Diari Oficial de la Generalitat Valenciana


Sumari del DOGV 9090, del 24-05-2021 (2021/5566)

ACORD de 7 de maig de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Francisco Pérez Gil, Josefa Bueno Lloris i Josefa Pérez Bueno.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9090

Data del DOGV
:   24-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5566


Data del document
:   07-05-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 7 de maig de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Francisco Pérez Gil, Josefa Bueno Lloris i Josefa Pérez Bueno. [2021/5566]  
Núm. d'expedient: EIP 23/2019.  
Causant: Francisco Pérez Gil (no consta DNI), Josefa Bueno Lloris (DNI: \*\*\*\*298\*) y Josefa Pérez Bueno (DNI: \*\*\*\*074\*\*)  
Lloc i data de la mort: València, 18 d'abril de 1957, València, 23 d'abril de 1976, València, 30 de març de 1998, respectivament.  
  
Últim domicili: València.  
  
Antecedents de fet  
La Conselleria d'Hisenda i Model Econòmic ha tingut coneixement, mitjançant un escrit de l'Advocacia General de la Generalitat de la demanda presentada per la comunitat de propietaris del Carrer Puerto Rico, núm. 20 contra les herències jacents de Francisco Pérez Gil, Josefa Bueno Lloris i Josefa Pérez Bueno.  
De les actuacions prèvies resulta que Francisco Pérez Gil mor el 18 d'abril de 1957, i atorga testament a favor de la seua dona, Josefa Bueno Lloris, i la seua filla, María de los Desamparados Pérez Bueno.  
Josefa Bueno Lloris mor el 23 d'abril de 1976, i atorga testament a favor de la seua filla, María de los Desamparados Pérez Bueno.  
Tant el Jutjat de Primera Instància núm. 14 de València com la Comunitat de Propietaris demandant fan referència a l'herència jacent de Josefa Pérez Bueno. No obstant això, en el certificat de defunció consta com a María Pérez Bueno i en el certificat d'últimes voluntats, així com en el testament, com a María de los Desamparados Pérez Bueno. Aquesta última va atorgar testament a favor del seu fill Alberto Sánchez-Pantoja Pérez.  
No consta acceptació ni repudiació de l'herència per part de cap d'ells.  
Alberto Sánchez-Pantoja Pérez, amb DNI \*\*\*\*161\*\*, mor el 14 de maig de 2005, sense haver atorgat testament. Acreditat el seu empadronament a l'Ajuntament de València i no constant l'existència de persones amb dret a heretar, correspon iniciar un expedient de successió intestada a favor de la Generalitat respecte d'Alberto Sánchez-Pantoja Pérez.  
  
Fonaments de dret  
En compliment del que es preveu en l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat; en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, correspon incoar l'expedient per a la declaració d'herència intestada a favor de la Generalitat.  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada d'Alberto Sánchez-Pantoja Pérez, conforme amb el que es preveu en l'article 43 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
Segon  
Realizar els actes i les comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A aquest efecte, si aquesta documentació no ha sigut remesa per l'òrgan judicial o per la persona titular de la notaria, se sol·licitarà de les autoritats i el personal funcionari públic, registres i la resta d'arxius públics, la informació sobre la persona causant i els béns i drets de la seua titularitat que calguen per a la millor instrucció de l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radiquen la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 7 de maig de 2021.- La directora general del Sector Públic i Patrimoni: Isabel Castelló García.